Amanda Seyfried

Amanda Michelle Seyfried ['saɪfrɛd] (s. 3. joulukuuta 1985 Allentown, Pennsylvania) on yhdysvaltalainen näyttelijä, laulaja ja entinen lapsimalli. Seyfried sai Golden Globe- ja Primetime Emmy -palkinnon pääosastaan startup- huijari Elizabeth Holmesina television minisarjassa The Dropout (2022). Hänet tunnetaan myös debyyttiroolistaan teinikomediassa Mean Girls (2004), Sophie Sheridanin roolista musikaalielokuvassa Mamma Mia! (2008), Sarah Henricksonin pääroolista televisiosarjassa Big Love (2006–2011) ja Cosetten roolista musikaalielokuvassa Les Misérables (2012). == Varhainen elämä == Seyfried syntyi Allentownissa, Pennsylvaniassa joulukuussa 1985. Hänen isänsä Jack Seyfried on farmaseutti ja äiti Anne (o.s. Sander) toimintaterapeutti. Hänellä on yksi vanhempi sisko, muusikkona toimiva Jennifer Seyfried. Amanda Seyfried on sukujuuriltaan saksalainen. Hän valmistui William Allen High Schoolista vuonna 2003. == Ura == Seyfried aloitti uransa lapsimallina 11-vuotiaana.Internet Movie Database - Amanda Seyfried - Biography Hän esiintyi muun muassa vaatetusalan yritysten mainoksissa yhdessä Leighton Meesterin kanssa. Hän lopetti mallinuransa 17-vuotiaana. Seyfried opiskeli oopperaa kaksi vuotta ja kävi laulutunneilla Broadway-opettajan valmennuksessa viisi vuotta. Seyfried aloitti näyttelijänuransa 15-vuotiaana televisiossa, ja teki ensiesiintymisensä statistina televisiosarjassa Guiding Light. Sen jälkeen hän näytteli vuoden ajan sivuroolia amerikkalaisessa saippuasarjassa As the World Turns. Ensimmäisen elokuvaroolinsa Seyfried sai elokuvasta Mean Girls vuonna 2004. Tämän jälkeen hän on näytellyt merkittäviä rooleja useissa elokuvissa, kuten Mamma Mia!, Haikein terveisin, Red Riding Hood – Punahilkka ja Rakkauskirjeitä Julialle. Mamma Mia! -elokuvan lisäksi hänen lauluaan kuullaan Les Misérablesissa, sekä elokuvassa Haikein terveisin. Vuonna 2015 Seyfried näytteli Peter Panin äitiä elokuvassa Pan. Vuonna 2021 Seyfried nimettiin parhaan naispääosan Oscar- ja Golden Globe -ehdokkaaksi roolistaan Marion Daviesina elokuvassa Mank. Hän sai kriitikoilta tunnustusta myös roolistaan Elizabeth Holmesina Hulun draamasarjassa The Dropout, josta hän voitti Emmy-palkinnot sekä parhaasta naispääosasta että tuottajana."The Dropout" Emmys.com. Viitattu 30.7.2023. Elokuvien ohella Seyfried on jatkanut esiintymistään televisiossa. Hän näytteli pääroolia, Sarah Henricksonia, HBO:n draamasarjassa Big Love vuosina 2006–2011. Hän on näytellyt myös tv-sarjassa Veronica Mars päähenkilön murhattua ystävää. Vuonna 2013 Seyfried alkoi työskennellä Givenchyn mallina. Hän on ollut myös Lancômen kansainvälinen mainoskasvo vuodesta 2019. == Yksityiselämä == Seyfried tapaili lyhyesti elokuvan Alpha Dog vastanäyttelijäänsä Emile Hirschiä.Amanda Seyfried Trusts Catherine Hardwicke's 'Cool Vision' For 'Red Riding Hood' Vuosina 2005–2008 hän seurusteli näyttelijä-muusikko Jesse Marchantin kanssa.Daily Mail - 'I'm just so open about things at this point in my life - and that can get you into trouble' Seyfried seurusteli Mamma Mia! -vastanäyttelijänsä Dominic Cooperin kanssa vuosina 2009–2010.Amanda Seyfried, Dominic Cooper "On a Break" Sen jälkeen tapaili näyttelijä Ryan Phillippeä kolmen kuukauden ajan, mutta erosi hänestä alkuvuodesta 2011.US Magazine - Amanda Seyfried and Ryan Phillippe Officially Split Vuonna 2013 Seyfried alkoi seurustella näyttelijä Justin Longin kanssa. He lopettivat suhteensa syyskuussa 2015. Seyfried alkoi tapailla näyttelijä Thomas Sadoskia vuonna 2016. He avioituivat maaliskuussa 2017 yksityisessä vihkiseremoniassa. 24. maaliskuuta Seyfried synnytti parin esikoistyttären. Vuonna 2020 he saivat pojan. Seyfried kertoi joulukuussa 2012 Late Show with David Letterman -keskusteluohjelmassa kärsivänsä ahdistuneisuushäiriöstä ja paniikkikohtauksista. Hän kärsii myös esiintymiskammosta ja vältteli näyttämöesiintymistä huhtikuuhun 2015 asti, jolloin hän debytoi teatterissa Off Broadway -tuotannossa The Way We Get By. == Muuta == People-lehti valitsi Amanda Seyfriedin maailman kauneimmaksi naiseksi vuonna 2011. Hän sijoittui saman lehden vuosittaiselle "25 kauneinta (ja kuuminta)" -listalle myös vuosina 2009 ja 2010.25 Beauties (and Hotties) at 25 – Amanda Seyfried People. Viitattu 30.7.2023. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2004 Mean Girls Mean Girls Karen Smith 2005 Yhdeksän elämää Nine Lives Samantha 2005 American Gun American Gun Mouse 2006 Alpha Dog Alpha Dog Julie Beckley 2008 Solstice Solstice Zoe 2008 Mamma Mia! Mamma Mia! Sophie Sheridan 2009 Boogie Woogie Boogie Woogie Paige Oppenheimer 2009 Jennifer’s Body Jennifer’s Body Anita ”Needy” Lesnicki 2009 Chloe Chloe Chloe Sweeney 2010 Rakkauskirjeitä Julialle Letters to Juliet Sophie Hall 2010 Haikein terveisin Dear John Savannah Lynn Curtis 2011 A Bag of Hammers A Bag of Hammers Amanda 2011 Red Riding Hood – Punahilkka Red Riding Hood Valerie / Punahilkka 2011 In Time In Time Sylvia Weis 2012 Gone Gone Jill Conway 2012 Les Misérables Les Misérables Cosette 2013 The End of Love The End of Love Amanda 2013 Salainen valtakunta Epic Mary Katherine ”M.K.” Bomba (äänirooli) 2013 Yhdet häät ja kolme anoppia The Big Wedding Missy O’Connor 2013 Lovelace Lovelace Linda Lovelace 2014 Miljoona tapaa kuolla lännessä A Million Ways to Die in the West Louise 2015 While We’re Young While We’re Young Darby Massey 2015 Ted 2 Ted 2 Samantha Leslie Jackson 2015 Pan Pan Mary 2015 Love the Coopers Love the Coopers Ruby 2015 Fathers and Daughters Fathers and Daughters Katie Davis 2017 The Last Word The Last Word Anne Sherman 2017 The Clapper The Clapper Judy 2017 First Reformed First Reformed Mary Mensana 2018 Gringo Gringo Sunny 2018 Anon Anon Anonyymi nainen 2018 Mamma Mia: Here We Go Again! Mamma Mia: Here We Go Again! Sophie Sheridan 2019 The Art of Racing in the Rain The Art of Racing in the Rain Eve Swift 2020 Scoob! Scoob! Daphne Blake (äänirooli) 2020 You Should Have Left You Should Have Left Susanna 2020 Mank Mank Marion Davies 2021 Things Heard & Seen Things Heard & Seen Catherine Claire 2021 A Mouthful of Air A Mouthful of Air Julie Davis Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Jaksot 2000–2001 As the World Turns As the World Turns Lucinda Marie ”Lucy” Montgomery 27 jaksoa 2002–2003 All My Children All My Children Joni Stafford 5 jaksoa 2004 Kova laki: Erikoisyksikkö Law & Order: Special Victims Unit Tandi McCain ”Outcry” 2004–2006 Veronica Mars Veronica Mars Lilly Kane 2005 House House Pam ”Detox” 2006 Justice Justice Ann Juliette Diggs ”Pretty Woman” 2006 Wildfire Wildfire Rebecca 2006 C.S.I. CSI: Crime Scene Investigation Lacey Finn ”Rashomama” 2006–2011 Big Love Big Love Sarah Henrickson 44 jaksoa 2008 American Dad! American Dad! Amy (ääni) ”Escape from Pearl Bailey” 2014 Cosmos: Kaikki elämästä Cosmos: A Spacetime Odyssey Marie Tharp (ääni) ”The Lost Worlds of Planet Earth” 2017 Twin Peaks: The Return Twin Peaks: The Return Becky Burnett 4 jaksoa 2018 Family Guy Family Guy Ellie (ääni) ”Boy (Dog) Meets Girl (Dog)” 2022 The Dropout The Dropout Elizabeth Holmes 8 jaksoa 2024 Simpsonit The Simpsons tohtori Spivak (ääni) 1 jakso Internet Movie Database – Amanda Seyfried == Lähteet == == Aiheesta muualla == * * * * Amanda Seyfried TV.com-sivustolla Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset laulajat Luokka:Yhdysvaltalaiset mallit Luokka:Vuonna 1985 syntyneet Luokka:Elävät henkilöt Luokka:Amerikansaksalaiset Luokka:Seulonnan keskeiset artikkelit Luokka:Golden Globe -palkinnon saajat